《题述庵比部蒲褐山房诗 其四》
清代·赵文哲

到来便当脱朝簪，昼拓湘棂暑不侵。横阁露枝延鹤梦，填阶风叶压蛩音。

居安僻地除官样，人阅中年长道心。莫怪句留常永夕，天涯何处托苔芩。

作者简介：（?—1773）江苏上海人，字升之、损之，号璞庵、璞函。乾隆二十七年南巡召试赐举人，授内阁中书，在军机章京上行走，官至户部主事。缅甸之役，从阿桂军。还至四川，入温福幕，预大金川之役。三十八年，木果木之战，大营覆没，从温福死难。赠光禄寺少卿。工诗文，早年即有盛名，从军之后，得江山之助，所作尤变化新奇。有《媕雅堂集》、《娵隅集》等。